Kampečė (miestas)

Kampečė (, ) – miestas pietryčių Meksikoje, Jukatano pusiasalio vakaruose, prie Kampečės įlankos. Kampečės valstijos centras. Svarbus prekybinis ir žvejybinis uostas: eksportuojama mediena, žuvys, vaisiai, kava, cukranendrės, tabakas, taip pat aptarnaujamos naftos verslovės Kampečės įlankos šelfe. Geležinkeliai ir plentai į Meksiko miestą ir Meridą. Veikia Ing. Alberto Acuña Ongay tarptautinis oro uostas.

Maisto (žuvų konservavimo, tabako, aliejaus), odos ir avalynės, chemijos pramonė, medžio apdirbimas. Svarbus turistinis centras (rengiamos kelionės į Edzną, Kalakmulį ir kt. majų miestus). Veikia 1756 m. įkurtas universitetas, žvejybos tyrimų centras, etnologijos, archeologijos ir istorijos muziejai.

 Paveldas 

Kampečei būdinga barokinė kolonijinė architektūra. Išlikusios 1663 m. pastatytos tvirtovės liekanos (7 bastionai), Švč. Mergelės Marijos Nekaltojo Prasidėjimo katedra (1542–1705 m.), Gubernatoriaus rūmai (XIX a.).

Kampečės fortas ir senamiestis 1999 m. įtraukti į UNESCO pasaulio pavedo sąrašą.

 Istorija 

Miestas 1540 m. įkurtas konkistadoro Fransisko de Montecho majų gyvenvietės Kimpech vietoje. Kronikose rašoma, kad ten buvę 3000 namų, įvairių paminklų, tačiau iki šių dienų nieko neišliko. Miestas dažnai buvo puldinėjamas piratų, kol XVII a. buvo fortifikuotas. Nuo XVIII a. tapo svarbiu uostu, per kurį buvo išvežami augaliniai dažai ir druska. Nuo 1863 m. tapo Kampečės valstijos centru.

 Susigiminiavę miestai 
  Halifaksas, Kanada
  Kartachena, Kolumbija
  Laredas, JAVLista de ciudades hermanas de Laredo 
  Havras, Prancūzija
  Matansasas, Kuba
  Kecaltenangas, Gvatemalahttp://www.sre.gob.mx/gobiernoslocales/ 
  Ibisa, Ispanija
  Verakrusas, MeksikaEl Municipio y Ciudad de Veracruz, Veracruz: Ciudades hermanadas. 
  Kopenhaga, Danija

 Šaltiniai 

Kategorija:Meksikos miestai